Rob vrek ná hy in visnet verstrengel was | Netwerk24
Rob vrek ná hy in visnet verstrengel was
Deur Jackie Kruger 08 Januarie 2019 21:00
’n Rob is dood nadat hy met ’n stuk visnet om die nek op ’n strand naby Hartenbos in die Suid-Kaap gevind is.
Die rob wat met ’n stuk visnet om die nek gevind is op ’n strand naby Hartenbos. Foto: Stranded Marine Animal Rescue Team (Smart)
Netwerk24 Foto: Stranded Marine Animal Rescue Team (Smart)
Lede van die Bayview-buurtwag wat op die strand op patrollie was, het die rob Vrydag net voor 06:00 gevind.
Die rob was verstrengel in die visnet, volgens Stranded Marine Animal Rescue Team (Smart), ’n Mosselbaaise organisasie wat hom vir die redding en bewaring van seediere beywer. Dele van die visnet was styf om die rob se nek gedraai.
Die buurtwag het Smart dadelik ontbied en sy vrywilligers het die dier gevang gekry. Die rob is na dr. Frans de Graaff, Smart se veearts in Hartenbos, geneem. Die visnet is afgesny, maar die rob, wat septiese skok opgedoen het en ook ander beserings gehad het, is ’n paar uur later dood.
Volgens Smart het die rob waarskynlik in die visnet wat in die see gedryf het, verstrengel geraak.
Mense wat op beseerde of gestrande seediere afkom, kan Smart by 072 227 4715 skakel. Sy bedieningsgebied is vanaf Gouritsmond, buite Mosselbaai, tot in Wildernis, buite George.
Die visnet word van die rob se nek geknip. Foto: Stranded Marine Animal Rescue Team (Smart)
Netwerk24Foto: Stranded Marine Animal Rescue Team (Smart)
Van die visnet om die rob se nek. Foto: Stranded Marine Animal Rescue Team (Smart)
Die rob met die visnet om die nek nadat hy op ’n strand naby Hartenbos gevind is. Die toue van die net het diep in die rob se nek ingesny. Foto: Stranded Marine Animal Rescue Team (Smart)
Meer oor: Hartenbos
Man se kop, hand in visnet gekry
Hartseer einde vir Wildernis se rob
KYK: Mishandeling van rob ná 5 maande steeds ondersoek